
Parlamentul  României

Camera  Deputaţilor

Comisia pentru Industrii şi Servicii

                                                      Bucureşti 20 noiembrie 2014
Nr. 4c-3/344/2014

AVIZ
asupra proiectului de Lege pentru ratificarea Acordului de cooperare în domeniul navigaţiei prin satelit între Uniunea Europeană şi statele sale membre, pe de o parte, şi Regatul Norvegiei, pe de altă parte, semnat la Bruxelles, la 22 septembrie 2010 


În conformitate cu prevederile art. 95 din Regulamentul Camerei Deputaţilor, republicat, Comisia pentru industrii a fost sesizată spre avizare cu proiectul de Lege pentru ratificarea Acordului de cooperare în domeniul navigaţiei prin satelit între Uniunea Europeană şi statele sale membre, pe de o parte, şi Regatul Norvegiei, pe de altă parte, semnat la Bruxelles, la 22 septembrie 2010, transmis cu adresa P.l.x. 494/2014, înregistrat sub nr. 4c-3/344/2014.
Consiliul Legislativ cu adresa nr. 1174/15.10.2014 a avizat favorabil proiectul de Lege.

Având în vedere dezvoltarea continuă a aplicaţiilor GNSS în UE, Acordul va contribui la extinderea utilizării serviciilor EGNOS şi Galileo, înclusiv serviciul public reglementat (PRS) pe teritoriul Norvegiei.

Totodată, Acordul conduce la îmbunătăţirea cooperării tehnice şi instituţionale dintre România şi Regatul Norvegiei în cadrul activităţilor ESA, dar şi în cadrul programelor europene de cercetare ştiinţifică ce privesc domeniul radionavigaţiei prin satelit.
Examinarea proiectului de lege a avut loc în sedinţa comisiei din data de 19.11.2014.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege.

În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru această propunere legislativă, este Camera Deputaţilor.

